Tutas lietas

**Tutas lietas** ir Latvijā radīts TV raidījums bērniem 2—5 gadu vecuma bērnu mērķauditorijai. Seriāla idejas autore ir Marta Selecka, kas 2018. gadā kopā ar domubiedru grupu nonāca pie bērnu seriāla izveides. Pirmā raidījuma sērija tika nofilmēta 2018. gada 8. martā (viedtelevīzijā LMT Straume pirmo reizi translēta 2018. gada jūnijā). Galvenais uzsvars sižetā tiek likts uz pasaules iepazīšanu caur rotaļām un dziesmām. Seriāla galvenā varone, dzīvespriecīgā un labsirdīgā Tuta (Liene Sebre), kopā ar saviem rotaļu draugiem, Lapsu, Feneku un Āpsīti, rada bērniem draudzīgu un drošu vidi jaunu zināšanu un prasmju apgūšanai.

## Pieejamība un sezonas

“Tutas lietas” šobrīd tiek rādītas LMT Viedtelevīzijā, LTV1, LSM Bērnistabā, TV3, TET TV+, kā arī*[[YouTube]]* kanālā Ausma. Viena sērija ir 3—6 min ilga. Kopumā tapušas 16 sezonas (katrā ap 20 sērijām).

## Sezonas
* 1. sezona — 2018
* 2. sezona — 2018
* 3. sezona — 2019
* 4. sezona — 2019
* 5. sezona — 2020
* 6. sezona — 2020
* 7. sezona — 2021
* 8. sezona — 2021
* 9. sezona — 2022
* 10. sezona — 2022
* 11. sezona — 2023
* 12. sezona — 2023
* 13. sezona — 2024
* 14. sezona — 2024
* 15. sezona — 2025
* 16. sezona — 2025
* 17. sezona — 2026

## Sērijas

## Veidotāji
“Tutas lietu” režisores ir seriāla idejas autore un producente Marta Selecka, kā arī režisore Andra Doršs, kas vienlaikus ir arī seriāla montāžas režisore, kura par savu darbu Latvijas kino projektos ieguvusi arī Nacionālo kino balvu «Lielais Kristaps». Seriālu filmē operatori Dāvis Doršs, Baiba Kļava, Kaspars Cirsis, Jānis Šēnbergs, Mārcis Ābele u.c. Scenārijus rada Inga Mastiņa, Elizabete Lukšo-Ražinska, Lote Eglīte, Luīze Pastore, Lote Šteina u.c. Tutas dziesmu mūzikas autore un izpildītāja ir dziedātāja un komponiste Laura Polence, bet dziesmu vārdus raksta Kārlis Vērdiņš, Edvards Kuks, Elizabete Lukšo-Ražinska, Inga Mastiņa un Jana Egle. Bērniem saistošu radošu vizuālo noskaņu rada raidījuma māksliniece Ieva Kraule-Kūna.

Seriāla galveno varoni auklīti Tutu atveido aktrise Liene Sebre.

Seriālu veido bērnu satura producents “Ausma” (SIA “Ausma Media, agrāk SIA “Tuta Media”).

## Mūzika
Īpašu popularitāti guvušas speciāli seriālam radītās oriģināldziesmas, kuru komponiste un vokāliste ir Laura Polence. Kopā tapuši 3 mūzikas albumi.
“Tutas dziesmas” (2019) un “Nu-ku-smalki-šiki-drū” (2020) ieguvuši Zelta mikrofonu kā gada labākais oriģinālmūzikas albums bērniem, trešais tika nominēts šai balvai.

Trešajā mūzikas albumā “Kas pazudis? Kas uzradies?” (2021) iekļautas dziesmas arī no citiem bērnu raidījumiem — “Ukulele” un “Emī un Rū”.

2025. gada janvārī arī skanīgas Ziemassvētku albums "Nevar vairāk sagaidīt" ticis pie Zelta mikrofona nominācijas.
thumb|Tutas koncerts "Dziesmu ceļojums"

## Koncerti
Sākot no 2020. gada tiek organizēti Tutas dziesmu mūzikas koncerti bērniem. Pirmais koncerts notika Rīgā, “Hanzas Peronā”. Kopā izpildītas desmit dažādas koncerttūres: “Tutas dziesmas” (2020), “Vasaras ceļojums” (2021), “Piparkūku sirds” (2021) un “Tutas burvīgais koncerts” (2022), "Ačgārnā diena" (2023), "3, 2, 1 un lecam iekšā" (2023), "Labu labais labirints" (2024), "Robotiņa Ziemassvētki" (2024), "Lapsas dzimšanas diena" (2025) un "Nevar vairāk sagaidīt" (2025). Koncerti notiek Latvijas lielākajās pilsētās koncertzālēs un brīvdabas estrādēs.

## Raidījuma adaptācijas
Seriāls “Tutas lietas” adaptēts arī citās valodās runājošām auditorijām — ir tapušas “Tutas lietu” versijas angļu (“Nanny Tuta”), zviedru (“Tottas Saker”), igauņu (“Tuta asjad”), lietuviešu (Tuta Ir Lapė), portugāļu (“Tutices”) un ukraiņu valodā (“Тутині скарби”). “Tutas lietas” dublētas arī turku valodā.

## Atsauces

## Ārējās saites

* Raidījums LTV.lv
* Raidījums viedtelevizija.lv